Dialettu bunifazincu

U bunifazincu (nomu liguru bonifassin) hè una variante corsa di a lingua ligure di a Riviera di Ponente.

 Diffusione di u bunifazincu 
U bunifazincu finu à metà Ottucentu era parlatu praticamente da tutta a populazione di Bunifaziu, mentre oghji hè parlatu da una ristrettissima minurenza cumpresa trà 600 è 800 persone sui circa 2.700 abitanti di u paese. Ùn hà alcuu riccuniscimentu ufficiale, ma l'assuciazione bunifazinca Di ghi di scé (Di li di sì) cerca di mantene ne l'usu vivu à l'internu di u paese. L'altri abitanti di u paese parlanu a lingua corsa ind'a so variante meridiunale è a lingua francese.

 Storia di u ligure à Bunifaziu 
À partesi da u 1195 è, specialmente, dopu a battaglia di a Meloria, di u 1284, in cui scunfisse a rivale Pisa, a Reppublica di Genuva insediò a Bunifaziu coloni di a Riviera di Ponente, soprattuttu di a zona di Savona. Nonostante diverse occupazioni o tentativi di occupazione, i dialettu venne cunservatu. Dopu u passaghju di a Corsica à a Francia in 1768, per quasi un seculu, finu à u 1860, e lingue più parlate in a cittadina funu u dialettu ligure bunifazincu è u talianu; dopu u 1860 cuminciò un lentu decadimentu di a lingua, cù l'usu sempre maggiore di a lingua corsa è, soprattuttu in l'ultimi cinquant'anni, di u francese. U bunifazincu hà mantinutu di l'arcaicismi ed è inoltre statu influenzatu moltu da u corsu è, in l'ultimi anni, ancu da u francese (ad esempiu greva chì deriva da u francese grève).

 Esempi 
 Talianu         Ligure bunifazincu  Corsu  Ghjenuveseamico  amiguamicu  amîgo  fuoco  fiougufocu  fêugo capelli cavellicapelli  cavélligola guragola  gôacandela  canderacandella  candéiamoneta      munèamuneta  monæaseta sèiaseta  sæaavuto avüuavutu  avûostato staustatu  stætoandato andauandatu  anætoamato amauamatu  amòufattofaufatu  fæto pianocianpiannu  ciànpiumaciümapiuma  ciùmmapiùciüpiu  ciùpiantareciantâ piantà  ciantâ piombociungiupiombu  ciungiufiammasciamafiamma  sciàmma

Note

Bibliografia
J.P. Dalbera, À propos du dialecte bonifacien et de sa position dans l'aire linguistique ligurienne, in «Études Corses», 15, 1987, fasc. 29, pp. 89–114
F. Toso, Aspetti del bonifacino in diacronia, in «Bollettino di Studi Sardi», 1, 2008, pp. 147–177, ora in Id., Linguistica di aree laterali ed estreme, cit., pp. 37–63

Voci correlate
 Bunifaziu
 Lingua ligure
 Lingua corsa
 Dialettu aghjaccinu